दिवचलः मंगळारा रातच्यान पडपी पावसाक लागून दिवचलची लोकजीण विस्कळीत जाल्या. कांय कडेन झाडां पडून लुकसाण जालां. दिवचल आयटीआय वाठारांत एके मोटारीचेर खाडाचो खांदो पडिल्ल्यान मोटारीचें लुकसाण जालें. सुर्लाच्या सिद्धेश्वर देवळाच्या वाठारांत वीज सरयांचेर झाडाची खांदी पडिल्ल्यान किरकोळ लुकसाण जालें. तशेंच कोलन कारापूरा बायल पडिल्ल्या पाड्याक उजो पालोवपी दळाच्या जवानांनी जीवदान दिलें.
 दिवचल म्हालांत विवीध वाठारांनी रस्त्यांचेर उदक सांचिल्ल्यान येरादारीक आडखळ जाली. पडिल्लीं झाडां कुशीक काडपाक अधिकारी राहुल देसाय हांच्या मार्गदर्शना खाला भारत गांवस, महादेव गांवस आनी पंगडान वावर केलो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 